《寄卧云先生》
宋代·黄裳

卧云先生由内观，谓使妻子忘我难。顾予且不自有父，安得有汝为悲欢。

武林溪上乃所寄，今且几岁无往还。源头流水去复去，落花缤纷春屡残。

秦人汉世不须问，寂然自在桃花湾。嵩岳游人忽相逐，群碧插空三十六。

渔人不见空怀想，路迷山口今谁访。几时行，几时归。

本无行止吾何疑，岂将眼力随尘机。行亦可，归亦可。

长沮桀溺非通道，此生未必山中老。

作者简介：黄裳（1044-1130），字勉仲，延平（今福建南平）人。元丰五年（1082）进士第一，累官至端明殿学士。卒赠少傅。著有《演山先生文集》、《演山词》。黄裳是北宋著名文学家和词人，其词语言明艳，如春水碧玉，令人心醉，著有《演山先生文集》、《演山词》，词作以《减字木兰花》最为著名，流传甚广。